ATR 42

ATR 42 iku salah siji montor mabur penumpang régional let cedhak kanthi mesin twin-turboprop kang digawé déning perusahaan montor mabur Prancis, ATR. Jeneng "42" asalé saka gunggung kapasitas kursi antarané 40 nganti 50. Montor mabur iki dikembangaké luwih lanjut dadi ATR 72. Montor mabur iki diprodhuksi nalika taun 1981 lan mabur kaping pisanané nalika tanggal 16 Agustus 1984.

Dhesain lan pangembangan 

ATR 42-300 diluncuraké nalika taun 1981, kanthi pamaburan pisanané tanggal 16 Agustus 1984; Sèrtifikasi saka Prancis lan Italia diwènèhaké nalika sasi September 1985 lan pamaburan komersial pisanané kadadéan nalika sasi Dhésèmber ing taun kang padha déning Air Littoral saka Prancis. Vèrsi awal saka ATR42 iki lumebu sajeroning prodhuksi nganti taun 1996. Pangembangan sabanjuré ya iku ATR42-320 (uga diendheg prodhuksiné taun 1996) kanthi migunakaké mesin kang luwih tenagané PW-121 kanggo performa kang luwih dhuwur lan kaanan panas. ATR42-300QC ya iku vèrsi montor mabur kang bisa diowahi kanthi rikat minangka montor mabur penumpang utawa kargo saka vèrsi standhar sèri-300.

Vèrsi prodhuksi saiki ya iku sèri-500. Iki wujud montor mabur génerasi anyar kanthi mesin anyar, baling-baling anyar, performa pucuk lan panas kang ditingkataké, panambahan kapasitas beban, lan pangembangan kabin penumpang. ATR 42-500 50 kursi pisanan disèrtifikasi sasi Juli 1995. Nalika Januari 2009 kira-kira 401 ATR 42 wis dikirim menyang sekabèhané donya kanthi pesenan nganti 18 montor mabur.

Varian

ATR 42-200 
Vèrsi-200 ya iku prototip asli saka ATR 42 lan mung sapérangan kang diyasa kanggo kabutuhan uji coba. Montor mabur iki ditenagai déning mesin Pratt & Whitney Canada PW120 ing 1800 tenaga jaran.

ATR 42-300 
Vèrsi-300 ya iku vèrsi prodhuksi standhar. Modhèl iki diprodhuksi nganti taun 1996. Montor mabur iki ditenagai déning mesin Pratt & Whitney Canada PW120 ing 1800 tenaga jaran.

ATR 42-320 
Vèrsi-320 wujud vèrsi pangembangan saka-300 kang ditenagai déning mesin PW121 (1900 dk). Montor mabur iki dirancang kanggo performa luwih apik ing kaanan dhuwur lan panas.

ATR 42-400 
Vèrsi-400 ya iku jeneng resmi kanggo vèrsi penumpang saka ATR 42 "Surveyor". Vèrsi-400 ya iku vèrsi pangembangan saka-200/300/320 nggunakaké baling-baling enem bilah kanthi mesin kang padha PW120/PW121. Panganggo utama saka jinis montor mabur iki ya iku Conviasa lan CSA Czech Airlines.

ATR 42-500 
ATR-500 ya iku vèrsi prodhuksi saiki. Pangiriman sepisanan dilakokaké nalika Oktober 1995. Vèrsi iki ya iku dhesain kang bener-bener anyar kanthi pangembangan kanggo performa lan kanyamanan penumpang. Montor mabur iki migunakaké mesin anyar, baling-baling anyar, dhesain kabin anyar, lan paningkatan kapasitas beban. Montor mabur iki nggunakaké baling-baling enem bilah sing diputer déning mesin PW127E kanthi tenaga 2400 dk kanggo performa dhuwur lan panas lan ngundhakaké karikatan njlajah. Mesin bisa digunakaké nganti suhu udara +45C. Baling-baling dikendhalèkaké kanthi penuh déning sistem èlèktronik lan nggunakaké matérial komposit. Iki uga ngundhakaké beban maksimum lepas landhas, kang mungkinaké kargo luwih akèh lan let tempuh luwih tekan 1,500 nm.

Operator

Operator sipil 

Operator gedhé dhéwé saka ATR-42 ya iku FedEx Express, Airlinair, TRIP Linhas Aéreas, lan maskapé saka Mexico City Aeromar. Gunggung montor mabur nalika 15 Oktober 2009:

 Aer Arann (7)
 Aero Caribbean (3)
 Aero Express Del Ecuador (1)
 Aeromar (14)
 Aerogaviota (4)
 Air Antilles Express (4)
 Air Bagan (2)
 Air Botswana (3)
 Air Contractors(6)
 Air Dolomiti (6)
 Air India Regional (7)
 Air Malawi (1)
 Air Mandalay (1)
 Air Saint-Pierre (2)
 Air Tahiti (4)
 Airlinair (17)
 Aviavilsa (1)
 Aviateca (17)
 Azerbaijan Airlines (2)
 Buda Air (3)
 Bulgaria Air (2)
 Calm Air (4)
 Cape Air (2)
 Caribbean Airlines (5)
 Cebu Pacific (8)
 Cimber Air (3)
 Contact Air (5)
 Czech Airlines (8)
 DAT Danish Air Transport (5)
 DOT LT (5)
 Dutch Antilles Express (3)
 Empire Airlines (11)
 EuroLOT  (6)
 Farnair Switzerland (3)
 FedEx Express (26)
 Finncomm Airlines (4)
 First Air (8)
 Fly540 (3)
 Flywise (4)
 Halcyonair [2]
 Israir Airlines (3)
 Kal Star Aviation (4)
 Kingfisher Red (4)
 Línea Turística Aereotuy (2)
 Mountain Air Cargo (10)
 Olympic Air (2)
 Overland Airways (2)
 Pacific Sun (2)
 Pantanal Linhas Aéreas (6)
 Precision Air (4)
 Pakistan International Airlines (7)
 Regional Air Lines (4)
 Ryanair (past operator)
 Santa Barbara Airlines (1)
 Swiftair (6)
 TACA Regional (9)
 TACV Cabo Verde Airlines (1)
 TAROM (7)
 TRIP Linhas Aéreas (14)
 UTair Aviation (12)
 West Wind Aviation (3)

Watara 70 maskapé liya ngoprasikaké montor mabur iki kanthi gunggung kang luwih cilik.

Operator militèr lan pamaréntah 

 Angkatan Udara Gabon

 Panjaga Pasisir Italia (3 ATR 42 MP)
 Pulisi Kauangan Italia (Guardia di Finanza) (5 ATR 42 MP)

 Pamaréntah Libya (Siji ATR42 MP sajeroning pesenan kanggo pangiriman 2009)

 Angkatan Udara Nigeria (Loro ATR 42 MPs dipesen kanggo pangiriman 2009, siji dikirim nalika Dhésèmber 2009, siji dikirim nalika awal 2010)

Spésifikasi

Cathetan sikil

Pranala njaba 

 Situs resmi

ATR
Montor mabur patroli